РЕПУБЛИКА СРБИЈА

НАРОДНА СКУПШТИНА

01 Број 06-2/117-22

14. септембар 2022. године

Б е о г р а д

**З А П И С Н И К**

**ПРВЕ ПОСЕБНЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ У ТРИНАЕСТОМ САЗИВУ, ОДРЖАНЕ 13. И 14. СЕПТЕМБРА 2022. ГОДИНЕ**

Седница је почела у 10 часова и пет минута.

Седници је председавао др Владимир Орлић, председник Народне скупштине Републике Србије.

Народна скупштина је минутом ћутања одала пошту преминулом народном посланику Божидару Делићу, потпредседнику Народне скупштине.

Председник је, на основу службене евиденције о присутности народних посланика констатовао да седници присуствује 145 народних посланика, а применом електронског система за гласање утврђено је да је у сали присутно 176 народних посланика, односно да су присутна најмање 84 народна посланика и да постоје услови за рад Народне скупштине.

Председник је обавестио да су спречене да седници присуствују народни посланици Јасмина Каранац и проф. др Тамара Миленковић Керковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: др Душан Бајатовић, Биљана Драгић, Владан Ђукић, Дубравка Краљ, Милан Кркобабић, Верољуб Стевановић и Драган Стојановић.

Председник је, сагласно члану 86 став 2. Пословника Народне скупштине, обавестио да је ова седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри Извештај из утврђеног дневног реда

Председник је, сагласно члану 90. став 1. Пословника Народне скупштине, обавестио да су позвани да седници присуствују: председник Републике Србије Александар Вучић, директор Канцеларије за Косово и Метохију Владе Републике Србије др Петар Петковић, директор Канцеларије за координационе послове у преговарачком процесу са Привременим институцијама самоуправе у Приштини Милоје Здравковић, са својим сарадницима.

Председник је поздравиo госте са Косова и Метохије који су присуствовали седници: представнике председништва Српске листе, посланике Привремене самоуправе у Приштини, представнике Привремених органа, начелнике управних округа, представнике удружења киднапованих, несталих и убијених са простора Косова и Метохије, представнике парламентарних политичких странака, као и представнике дипломатског кора у Републици Србији.

За Прву посебну седницу Народне скупштине Републике Србије у Тринаестом сазиву, председник је утврдио следећи:

 **Д н е в н и р е д:**

**1. Извештај о преговарачком процесу са Привременим институцијама самоуправе у Приштини од 15. јуна 2021. године до 1. септембра 2022. године,** који је поднела Влада (број 02-1749/22 од 9. септембра 2022. године).

Затим је Народна скупштина прешла на рад по дневном реду, односно на разматрање Извештајао преговарачком процесу са Привременим институцијама самоуправе у Приштини од 15. јуна 2021. године до 1. септембра 2022. године.

Народној скупштини се обратио председник Републике Србије Александар Вучић (затим су се за реч, по Пословнику, јавили народни посланици: Мирослав Алексић - указао на повреду члана 86. Пословника, а после објашњења које је дао председник, затражио је да се Народна скупштина изјасни о томе у Дану за гласање, Ђорђе Микетић - указао на повреду Пословника, а председник је дао објашњење и Ђорђе Милићевић - указао на повреду чл. 27, 106. и 107. Пословника, а председник је дао објашњење).

Народна скупштина је, већином гласова (од 210 присутних народних посланика, 167 је гласало за, три против, а 40 није гласало), прихватила предлог председника Посланичке групеСРПСКИ ПОКРЕТ ДВЕРИ - ПАТРИОТСКИ БЛОК, народног посланика Бошка Обрадовића да време претреса за посланичке групе износи 10 часова.

У претресу су учествовали народни посланици: Шаип Камбери, представник Посланичке групе ЕВРОПСКИ РЕГИОНИ - Војводина, Санџак, Прешевска долина (затим су се за реч, по Пословнику, јавили народни посланици Милован Јаковљевић - указао на повреду члана 27. Пословника и затражио да се Народна скупштина изјасни о томе у Дану за гласање и Драган Николић - указао на повреду члана 106. Пословника, а председник је дао објашњење), др Балинт Пастор, председник Посланичке групе Савез војвођанских Мађара, Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (након чијег излагања се за реч јавио председник Републике Александар Вучић, а затим је народном посланику Бошку Обрадовићу реплицирао народни посланик Ивица Дачић, после чега су народни посланици Бошко Обрадовић и Шаип Камбери реплицирали председнику Републике Александру Вучићу, а потом се за реч јавио председник Републике Александар Вучић, након чега су на повреде Пословника указали народни посланици: Страхиња Ерац - указао на повреду члана 106. Пословника, а председник је дао објашњење, Ђорђе Милићевић - указао на повреду члана 27. Пословника и мр Иван Костић - указао на повреду члана 108. Пословника, а председник је дао објашњење), Радомир Лазовић, председник Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО (након чијег излагања се за реч јавио председник Републике Александар Вучић, затим су се за реч, по Пословнику, јавили народни посланици Борислав Новаковић - указао на повреду члана 27. Пословника, а председник је дао објашњење и Драган Николић - указао на повреду члана 106. Пословника, а председник је дао објашњење), Стефан Кркобабић, председник Посланичке групе ПУПС - Солидарност и правда (потом је народни посланик Радомир Лазовић, реплицирао председнику Републике Александру Вучићу, након чега се за реч јавио председник Републике Александар Вучић, затим су се за реч, по Пословнику, јавили народни посланици: Роберт Козма - указао на повреду члана 105. Пословника, а председник је дао објашњење, Ђорђе Милићевић - указао на повреду члана 106. Пословника и Мирослав Алексић - указао на повреду члана 103. Пословника, а председник је дао објашњење), Бранимир Јовановић, председник Посланичке групе Социјалдемократска партија Србије (потом је на повреду члана 96. Пословника указала народни посланик проф. др Јелена Јеринић и затражила да се Народна скупштина изјасни о томе у Дану за гласање), Драган Марковић, председник Посланичке групе ЈЕДИНСТВЕНА СРБИЈА (затим су се за реч, по Пословнику, јавили народни посланици: доц. др Биљана Ђорђевић - указала на повреду члана 106. Пословника, а после објашњења које је дао председник, затражила је да се Народна скупштина изјасни о томе у Дану за гласање и Душан Радосављевић, указао на повреду чл. 106. и 107. Пословника, а председник је дао објашњење), Небојша Зеленовић, председник Посланичке групе МОРАМО - ЗАЈЕДНО (након чијег излагања се за реч јавио председник Републике Александар Вучић, затим је на повреду члана 107. Пословника указала народни посланик Татјана Манојловић, након чега је народни посланик Небојша Зеленовић реплицирао председнику Републике Александру Вучићу, затим се за реч јавио председник Републике Александар Вучић, потом је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Милица Ђурђевић Стаменковски, председник Посланичке групе Српска странка Заветници (затим су се за реч и реплику, у више наврата, јавили председник Републике Александар Вучић и народни посланик Милица Ђурђевић Стаменковски), Зоран Лутовац, председник Посланичке групе ДЕМОКРАТСКА СТРАНКА - ДС (затим су се за реч и реплику јавили председник Републике Александар Вучић и народни посланик Зоран Лутовац, потом је на повреду члана 107. Пословника указао народни посланик Миодраг Гавриловић), Мирослав Алексић, председник Посланичке групе Народна странка (након чијег излагања се за реч јавио председник Републике Александар Вучић, потом су народни посланици Ивица Дачић и Мирослав Алексић реплицирали председнику Републике Александру Вучићу, а затим су се, за реч и реплику, у више наврата, јавили председник Републике Александар Вучић и народни посланик Мирослав Алексић, након чега су на повреде Пословника указали народни посланици Ивана Парлић - указала на повреду члана 107. Пословника и Татјана Манојловић - указала на повреду члана 106. Пословника, после чега је народни посланик Борко Стефановић релицирао председнику Републике Александру Вучићу), др Милош Јовановић, председник Посланичке групе НАДА - НОВИ ДСС - ПОКС (након чијег излагања се за реч јавио председник Републике Александар Вучић, потом је на повреду члана 106. Пословника указао народни посланик Радомир Лазовић, а председник је дао објашњење, након чега се за реч јавио председник Републике Александар Вучић, а релицирао му је народни посланик Милош Јовановић, потом се за реч јавио председник Републике Александар Вучић), Борко Стефановић, представник Посланичке групе УЈЕДИЊЕНИ - ССП, ПСГ, СИНДИКАТ СЛОГА, ПЗП (након чијег излагања се за реч јавио председник Републике Александар Вучић, а реплицирао му је народни посланик Борко Стефановић, потом се за реч јавио председник Републике Александар Вучић), Ивица Дачић, председник Посланичке групе ИВИЦА ДАЧИЋ - Социјалистичка партија Србије (СПС) (након чијег излагања се за реч јавио председник Републике Александар Вучић) и Миленко Јованов, председник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“ (након чијег излагања се за реч јавио председник Републике Александар Вучић).

Првог дана рада, седница је завршена у 20 часова и 20 минута.

**Други дан рада – 14. септембар 2022. године**

Седница је почела у 10 часова и пет минута.

 Председник је, на основу службене евиденције о присутности народних посланика, констатовао да седници присуствујe 110 народних посланика, а применом електронског система за гласање утврђено је да је у сали присутно 150 народних посланика и да постоје услови за рад Народне скупштине.

 Председник је обавестио да је спречена да седници присуствује народни посланик проф. др Јелена Јеринић.

 Према евиденцији Службе Народне скупштине, седници нису присуствовали, а нису обавестили председника о спречености, народни посланици: др Душан Бајатовић, Јелисавета Вељковић, Биљана Драгић, Владан Ђукић, Томислав Жигманов, Усаме Зукорлић, Шаип Камбери, др Тамара Миленковић Керковић и Верољуб Стевановић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: председник Републике Србије Александар Вучић, директор Канцеларије за Косово и Метохију Владе Републике Србије др Петар Петковић, директор Канцеларије за координационе послове у преговарачком процесу са Привременим институцијама самоуправе у Приштини Милоје Здравковић, са својим сарадницима.

 Затим је Народна скупштина наставила рад у претресу о Извештају о преговарачком процесу са Привременим институцијама самоуправе у Приштини од 15. јуна 2021. године до 1. септембра 2022. године.

 У наставку претреса учествовали су народни посланици: проф. др Јахја Фехратовић, Александар Оленик, Елвира Ковач, проф. др Ђорђе Павићевић, Хаџи Милорад Стошић, Александар Јовановић (након чијег излагања се за реч јавио председник Републике Александар Вучић, затим су се за реч, по Пословнику, јавили народни посланици: Татјана Манојловић - указала на повреду члана 106. ст. 2. и 3. Пословника, Ђорђе Милићевић - указао на повреду члана 107. Пословника, Ивана Парлић - указала на повреду члана 108. Пословника, проф. др Јахја Фехратовић, проф. др Ђорђе Павићевић и Александар Јовановић реплицирали председнику Републике Александру Вучићу, а потом се за реч јавио председник Републике Александар Вучић), Александар Мирковић (потом је на повреду члана 103. став 3. Пословника указао народни посланик Небојша Цакић, а председник је дао објашњење), Срђан Миливојевић (након чијег излагања се за реч јавио председник Републике Александар Вучић, затим су се за реч, по Пословнику, јавили народни посланици: Зоран Сандић - указао на повреду члана 108. Пословника, а председник је дао објашњење и Радомир Лазовић - указао на повреду члана 106. Пословника, а после објашњења које је дао председник, затражио је да се Народна скупштина изјасни о томе у Дану за гласање), Маријан Ристичевић (потом је на повреду члана 106. став 3. Пословника указао народни посланик Зоран Лутовац), Синиша Ковачевић (након чијег излагања се за реч јавио председник Републике Александар Вучић, а реплицирао му је народни посланик Синиша Ковачевић, потом се за реч јавио председник Републике Александар Вучић), Небојша Бакарец (реплицирао му је народни посланик Мирослав Алексић, затим се за реч јавио председник Републике Александар Вучић), Славиша Ристић (након чијег излагања се за реч јавио председник Републике Александар Вучић, а реплицирао му је народни посланик Славиша Ристић, потом се за реч јавио председник Републике Александар Вучић), Ђорђе Милићевић, Сања Јефић Бранковић, др Ђорђе Микетић (након чијег излагања се за реч јавио председник Републике Александар Вучић, а реплицирао му је народни посланик др Ђорђе Микетић, затим се за реч јавио председник Републике Александар Вучић), Угљеша Мрдић, Небојша Новаковић (након чијег излагања се за реч јавио председник Републике Александар Вучић), Владета Јанковић (након чијег излагања се за реч јавио председник Републике Александар Вучић, а реплицирао му је народни посланик Владета Јанковић, потом се за реч јавио председник Републике Александар Вучић), Владимир Ђукановић (затим је председник сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова), др Милош Јовановић (након чијег излагања се за реч јавио председник Републике Александар Вучић, а реплицирао му је народни посланик др Милош Јовановић, затим се за реч јавио председник Републике Александар Вучић), др Александар Мартиновић (након чијег излагања се за реч јавио председник Републике Александар Вучић), Павле Грбовић (након чијег излагања се за реч јавио председник Републике Александар Вучић), Данијела Вујичић, Роберт Козма, Заим Реџеповић, Снежана Пауновић, Санда Рашковић Ивић (након чијег излагања се за реч јавио председник Републике Александар Вучић), Дејан Шулкић (након чијег излагања се за реч јавио председник Републике Александар Вучић), Горан Весић, Звонимир Стевић, Жика Гојковић, Радмила Васић, (након чијег излагања се за реч јавио председник Републике Александар Вучић), мр Иван Костић (након чијег излагања се за реч јавио председник Републике Александар Вучић, потом је на повреду члана 105. Пословника указао народни посланик Драган Николић, а председник је дао објашњење), Милица Ђурђевић Стаменковски (након чијег излагања се за реч јавио председник Републике Александар Вучић, потом је на повреду члана 106. Пословника указао народни посланик Зоран Зечевић), Милован Јаковљевић, Драган Николић (након чијег излагања се за реч јавио председник Републике Александар Вучић), доц. др Биљана Ђорђевић, заменик председника Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО (након чијег излагања се за реч јавио председник Републике Александар Вучић), Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (након чијег излагања се за реч јавио председник Републике Александар Вучић), Живота Старчевић, заменик председника Посланичке групе ЈЕДИНСТВЕНА СРБИЈА, Небојша Зеленовић, председник Посланичке групе МОРАМО - ЗАЈЕДНО, Никола Драгићевић, заменик председника Посланичке групе Српска странка Заветници, Татјана Манојловић, представник Посланичке групе Демократска странка - ДС (након чијег излагања се за реч јавио председник Републике Александар Вучић), Стефан Јовановић, заменик председника Посланичке групе Народна странка (након чијег излагања се за реч јавио председник Републике Александар Вучић), Борко Стефановић, представник Посланичке групе УЈЕДИЊЕНИ - ССП, ПСГ, СИНДИКАТ СЛОГА, ПЗП, Ивица Дачић, председник Посланичке групе ИВИЦА ДАЧИЋ - Социјалистичка партија Србије (СПС) и Марина Рагуш, заменик председника Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“ (поводом чијег излагања се за реч јавио председник Републике Александар Вучић), после чега је председник Народне скупштине закључио претрес.

\*

\* \*

Народна скупштина је, сагласно члану чл. 132. и 133. Закона о избору народних посланика, на предлог Одбора за административно - буџетска и мандатно - имунитетска питања, констатовала да су престали мандати, пре истека времена на које су изабрани, народним посланицима: Ани Брнабић, Марији З. Јовановић, др Јелени Беговић, Смиљани Максимовић, Татјани Матић, Гордани Матковић, Милошу Вучевићу, Марији Радуловић, Виолети Филип, Лазару Ристовском и Александри Ђанковић даном подношења оставке, а народном посланику Божидару Делићу даном наступања смрти.

Сагласно Закону о избору народних посланика, извршиће се попуњавање упражњених посланичких места у Народној скупштини.

\*

\* \*

Председник Народне скупштине је, сагласно члану 87. став 5. Пословника Народне скупштине, одредио среду, 14. септембар 2022. године, са почетком у 23 часа и 59 минута, као Дан за гласање о јединој тачки дневног реда Прве посебне седнице Народне скупштине Републике Србије у Тринаестом сазиву.

 Применом електронског система за гласање утврђено је да је у сали присутно 195 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда** - **ИЗВЕШТАЈ О ПРЕГОВАРАЧКОМ ПРОЦЕСУ СА ПРИВРЕМЕНИМ ИНСТИТУЦИЈАМА САМОУПРАВЕ У ПРИШТИНИ ОД 15. ЈУНА 2021. ГОДИНЕ ДО 1. СЕПЕТМБРА 2022. ГОДИНЕ**

Народна скупштина је, већином гласова (од 207 присутних народних посланика, 148 је гласало за, 57 против, а два нису гласала), прихватила Извештај о преговарачком процесу са Привременим институцијама самоуправе у Приштини од 15. јуна 2021. године до 1. септембра 2022. године.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

 Народна скупштина је одлучила да није било повреда: члана 86. Пословника Народне скупштине, на коју је указао народни посланик Мирослав Алексић, на седници 13. септембра 2022. године, у 11 часова и 28 минута (од 195 присутних народних посланика, 30 је гласало за, седам против, један се уздржао, а 157 није гласало), члана 27. Пословника Народне скупштине, на коју је указао народни посланик Милован Јаковљевић, на седници 13. септембра 2022. године, у 11 часова и 46 минута (од 193 присутна народна посланика, 31 је гласао за, пет против, два су се уздржанла, а 155 није гласало), члана 96. Пословника Народне скупштине, на коју је указала народни посланик проф. др Јелена Јеринић, на седници 13. септембра 2022. године, у 14 часова и 38 минута (од 184 присутна народна посланика, 33 су гласала за, два против, два су се уздржала, а 147 није гласало), члана 107. Пословника Народне скупштине, на коју је указала народни посланик доц. др Биљана Ђорђевић, на седници 13. септембра 2022. године, у 14 часова и 58 минута (од 179 присутних народних посланика, 34 су гласала за, три против, а 142 нису гласала), члана 103. став 3. Пословника Народне скупштине, на коју је указао народни посланик Небојша Цакић, на седници 14. септембра 2022. године, у 11 часова и 58 минута (од 177 присутних народних посланика, 24 су гласала за, четири против, један се уздржао, а 148 није гласало) и члана 106. Пословника Народне скупштине, на коју је указао народни посланик Радомир Лазовић, на седници 14. септембра 2022. године, у 12 часова и 34 минута (од 171 присутног народног посланика, 36 је гласало за, шест против, два су се уздржала, а 127 није гласало).

 Пошто је Народна скупштина обавила разматрање једине тачке дневног реда ове седнице и одлучивање о њој, председник Народне скупштине је, сагласно члану 102. Пословника Народне скупштине, закључио Прву Посебну седницу Народне скупштине Републике Србије у Тринаестом сазиву.

 Седница је закључена у 00 часова и 10 минута.

 ГЕНЕРАЛНИ СЕКРЕТАР ПРЕДСЕДНИК

 Срђан Смиљанић др Владимир Орлић